**SLOVENŠČINA – 6. b 15. 4. 2020**

Včeraj si prebral besedilo **Josipa Jurčiča: Kako je Krjavelj s hudičem opravil,** nato pa si uredil povedi v smiselno zaporedje. Preveri, če imaš takole:

Krjavelj je stal na straži na barki ob enajsti uri ponoči.

Bilo je temno in Krjavlja je zeblo.

Postal je zaspan, zato je gledal proti morju.

Barka se je kar naenkrat zagugala.

Slišal je korake in zagledal, kako prihaja hudič.

Hudič je splezal na barko in se mu postavil nasproti.

Krjavelj je vzel sabljo in ga presekal na dva kosa.

Dvakrat je padlo v morje, prvič se je slišalo štrbunk, drugič pa štr –bunk

Danes boš pa pisno, v zvezek, odgovoril na spodnja vprašanja.

Najprej vprašanje prepiši, nato šele napiši odgovor. Pri delu si pomagaj z berilom! Mogoče boš moral besedilo še enkrat prebrati.

Vprašanja:

1. Kdo je Krjavelj?
2. Zakaj so gostje v krčmi Krjavlja tako radi poslušali?
3. Zakaj meniš, da ljudje z vprašanji kar naprej prekinjajo Krjavljevo pripoved?
4. Ali Krjavlja ta vprašanja kaj zmotijo pri pripovedovanju?
5. Katere besede naredijo Krjavljevo pripoved živo, nazorno in napeto?
6. Zakaj je bil Krjavelj prepričan, da je hudiča presekal na dva kosa?
7. Kako vaščani sprejemajo Krjavlja?

Verjamem, da vprašanja niso preveč težka. Odgovore dobiš jutri.